
REFERAT  DE APROBARE


[bookmark: _GoBack]	Subsemnatul Dincă Florin Ionuţ, viceprimar al Oraşului Boldeşti-Scăeni, , în calitate de consilier local, supun spre analiza şi aprobarea Consiliului Local Proiectul de Hotărâre privind   acordarea unui mandat special pentru a vota şi semna Statutul actualizat al Asociaţiei de Dezvoltare Intercomunitară „Parteneriatul pentru Managementul Deşeurilor Prahova”.
	În baza OUG nr. 57/2019 privind Codul adminsitrativ, a Legii nr. 51/2006 a serviciilor comunitare de utilităţi publice, cu modificările şi completările ulterioare, a HG nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările şi completările ulterioare, precum şi a prevederilor Statutului Asociaţiei de Dezvoltare Intercomunitară de utilităţi publice pentru serviciul de salubrizare „Parteneriatul pentru managementul deşeurilor - Prahova” , vă prezint următoarele:
	Prin Hotărârea Consiliului Local nr. 83/27.07.2009 s-a aprobat Actul Constitutiv şi a Statutul Asociaţiei de Dezvoltare Intercomunitară de utilităţi publice pentru serviciul de salubrizare „Parteneriatul pentru managementul deşeurilor - Prahova”, oraşul Boldeşti-Scăeni fiind membru asociat în cadrul acestei structuri;
Asociaţia de Dezvoltare Intercomunitară de Utilităţi Publice „Parteneriatul pentru Managementul Deşeurilor – Prahova”, prin adresele nr. 2463/28.06.2023 şi nr. 2509/30.06.2023, solicită UAT- urilor membre  să adopte hotărâri pentru acordarea mandatului special cu drept de vot în cadrul Adunării Generale a  Asociaţiei, ca urmare modificărilor aduse Statutului, reprezentantului UAT, urmare modificărilor şi completărilor aduse HG nr. 855/2008;
Ataşat adresei sus menţionate a fost înaintată Nota de fundamentare şi  Statutul actualizat al Asociaţiei în forma dată în urma modificărilor şi completărilor aduse. 
Faţă de cele de mai sus prezentate propun acordarea unui  mandat special pentru a vota şi semna în cadrul Adunării Generale a Asociaţiei de Dezvoltare Intercomunitară  „Parteneriatul pentru Managementul Deşeurilor Prahova” Statutul actualizat în forma prevăzută în anexă.

